7.  โครงสร้างการจัดการ (ณ วันที่ 31 ธันวาคม 2555)

    1.  โครงสร้างกรรมการของบริษัท

โครงสร้างกรรมการของบริษัทประกอบด้วยคณะกรรมการ 3 คณะ ได้แก่ คณะกรรมการบริษัท
คณะกรรมการตรวจสอบ และ คณะกรรมการสรรหาและกำหนดค่าตอบแทน

คณะกรรมการบริษัท

ณ วันที่ 31 ธันวาคม 2555 คณะกรรมการบริษัทมีจำนวนทั้งสิ้น 11 ท่าน ประกอบด้วย

  -------------- --------------- ------------------------------------------------
  รายชื่อ                          ตำแหน่ง

  1. นายอนุโรจน์   เสนีย์ประกรณ์ไกร   ประธานกรรมการ

  2. นายจรัล      เจตนลิน          กรรมการ/กรรมการสรรหาและกำหนดค่าตอบแทน

  3. นายวูยูติง                     กรรมการ

  4. นายจางยิงฟู                   กรรมการ

  5. นางสาวอาภา  เสนีย์ประกรณ์ไกร   กรรมการ

  6. นายโรจน์พันธ์  เสนีย์ประกรณ์ไกร   กรรมการ

  7. ดร. โทมัส    วิลสัน            กรรมการ
  รอย                            

  8. ผศ. ดร.     นนทนาธรณ์        กรรมการอิสระ/ประธานกรรมการตรวจสอบ
  พิพัฒน์                           

  9. นายศักดิ์ริน    ชูศักดิ์ตระกูล       กรรมการอิสระ/กรรมการตรวจสอบ

  10. นายสมพร    หวานกิจเจริญ      กรรมการอิสระ/กรรมการตรวจสอบ

  11. นายสัจจะ    สุขสงค์           กรรมการอิสระ/ประธานกรรมการสรรหาและกำหนดค่าตอบแทน
  -------------- --------------- ------------------------------------------------

ทั้งนี้มีนางสาวอรทัย ช่างประดิษฐ์ ทำหน้าที่เป็นเลขานุการคณะกรรมการบริษัท

กรรมการผู้มีอำนาจลงนามแทนบริษัท

  กรรมการผู้มีอำนาจลงนาม เพื่อมีผลผูกพันแทนบริษัทได้ คือ นายอนุโรจน์ เสนีย์ประกรณ์ไกร หรือ
  นายจรัล เจตนลิน ลงลายมือชื่อ และประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

  นอกจากคณะกรรมการบริษัทมีอำนาจและหน้าที่ตามที่กำหนดในข้อบังคับของบริษัทแล้ว
  ให้คณะกรรมการบริษัทมีอำนาจหน้าที่ดังต่อไปนี้

1.  มีอำนาจหน้าที่ตามพระราชบัญญัติบริษัทมหาชน ฉบับปี พ.ศ. 2535
    และกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการของบริษัทมหาชนจำกัด

2.  ปฏิบัติหน้าที่ด้วยความรับผิดชอบ ความระมัดระวังและความซื่อสัตย์สุจริต
    รวมทั้งต้องปฏิบัติให้เป็นไปตามกฎหมาย วัตถุประสงค์ และข้อบังคับของบริษัทที่กำหนดไว้
    ตลอดจนดำเนินการตามมติที่ประชุมผู้ถือหุ้น

3.  กำหนดนโยบายหลักในการดำเนินธุรกิจ นโยบายด้านการเงิน นโยบายระดมเงินทุน
    การบริหารเงินทุน และนโยบายในการบริหารความเสี่ยง เพื่อให้ฝ่ายบริหารนำไปปฏิบัติ

4.  มีอำนาจกำหนดและแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทได้

5.  กำกับดูแลกิจการให้เป็นไปตามหรือดีกว่าเป้าหมายที่ตั้งไว้
    และกำหนดแนวทางแก้ไขในกรณีที่มีอุปสรรคในการบรรลุเป้าหมายนั้น

6.  จัดให้มีการรายงานข้อมูลโดยทั่วไป และข้อมูลงบการเงินต่อผู้ถือหุ้น
    และผู้มีส่วนได้ส่วนเสียทั่วไปอย่างถูกต้องครบถ้วน โปร่งใส และเป็นไปตามที่กฎหมายกำหนด

7.  รับทราบรายงานการตรวจสอบที่สำคัญ และกำหนดแนวทางปรับปรุงแก้ไข
    กรณีที่พบข้อบกพร่องที่เป็นสาระสำคัญ

คณะกรรมการตรวจสอบ

วันที่ 31 ธันวาคม 2555 คณะกรรมการตรวจสอบมีจำนวนทั้งสิ้น 3 ท่าน ประกอบด้วย

  ------------------ --------------- ------------------------------------
  รายชื่อ                              ตำแหน่ง

  1. ผศ. ดร. พิพัฒน์    นนทนาธรณ์        ประธานกรรมการตรวจสอบ

  2. นายศักดิ์ริน        ชูศักดิ์ตระกูล⁽¹⁾    กรรมการตรวจสอบ

  3. นายสมพร         หวานกิจเจริญ      กรรมการตรวจสอบ
  ------------------ --------------- ------------------------------------

1)  กรรมการตรวจสอบผู้มีความรู้และประสบการณ์ในการสอบทานงบการเงินของบริษัท

ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบ มีหน้าที่ภายในขอบเขตที่กำหนดไว้ ดังต่อไปนี้

1)  สอบทานให้บริษัทมีการรายงานทางการเงินอย่างถูกต้อง และเพียงพอ

2)  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง
    โยกย้ายเลิกจ้างหัวหน้างานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3)  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4)  พิจารณาคัดเลือกและเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5)  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    เพื่อให้มั่นใจว่ารายการดังกล่าวสมเหตุสมผลเป็นประโยชน์สูงสุดต่อบริษัท

6)  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบ
    และต้องประกอบด้วยข้อมูลดังต่อไปนี้

    1.  ความเห็นเกี่ยวกับความถูกต้องครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมาย ว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

    8.  รายการอื่นที่เห็นว่าผู้ถือหุ้นและผู้ลงทุนทั่วไป ควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7)  ปฏิบัติงานอื่นใดตามที่คณะกรรมการบริษัทมอบหมายด้วยความเห็นของคณะ กรรมการตรวจสอบ

คุณสมบัติของกรรมการตรวจสอบและกรรมการอิสระ

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม หรือบริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นขออนุญาตต่อสำนักงาน

3.  ไม่เป็นบุคคลที่มีความสัมพันธ์ทางสายโลหิต หรือ โดยการจดทะเบียนตามกฏหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัท หรือ บริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ในลักษณะที่อาจขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง เว้นแต่ได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นขออนุญาตต่อสำนักงาน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการ ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันยื่นคำขออนุญาตต่อสำนักงาน

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับบริษัทหรือบริษัทย่อย
    หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
    พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับบริษัทหรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คณะกรรมการสรรหาและกำหนดค่าตอบแทน

วันที่ 31 ธันวาคม 2555 คณะกรรมการสรรหาและกำหนดค่าตอบแทนมีจำนวน 3 ท่าน ประกอบด้วย

  --------------- ---------------- --------------------------------------
  รายชื่อ                            ตำแหน่ง

  1. นายสัจจะ      สุขสงค์            ประธานกรรมการสรรหาและกำหนดค่าตอบแทน

  2. นายจรัล       เจตนลิน           กรรมการสรรหาและกำหนดค่าตอบแทน

  3. นางสาวอาภา   เสนีย์ประกรณ์ไกร    กรรมการสรรหาและกำหนดค่าตอบแทน
  --------------- ---------------- --------------------------------------

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1.  กำหนดนโยบาย หลักเกณฑ์ และวิธีการในการสรรหา
    ตลอดจนคัดเลือกและเสนอชื่อกรรมการบริษัท และคณะกรรมการการชุดย่อย
    ให้คณะกรรมการบริษัทพิจารณาอนุมัติ เพื่อทดแทนตำแหน่งกรรมการบริษัท / กรรมการชุดย่อย
    ที่ว่างลงไม่ว่าตำแหน่งนั้นจะว่างลงด้วยสาเหตุใดก็ตาม

2.  ตรวจสอบให้รอบคอบว่าบุคคลที่จะถูกเสนอชื่อนั้นมีคุณสมบัติตามกฎหมายและข้อกำหนดของหน่วยงานที่เกี่ยวข้อง

3.  ดำเนินการทาบทามบุคคลที่มีคุณสมบัติสอดคล้องกับเกณฑ์คุณสมบัติที่กำหนดไว้
    เพื่อจะได้มั่นใจว่าบุคคลดังกล่าวมีความยินดีจะมารับตำแหน่งกรรมการของบริษัทหากได้รับการแต่งตั้งจากผู้ถือหุ้น

4.  คณะกรรมการสรรหาอาจได้รับมอบหมายให้พิจารณาสรรหาผู้บริหารระดับสูง
    โดยเฉพาะตำแหน่งกรรมการผู้จัดการหรือประธานเจ้าหน้าที่บริหาร

5.  พิจารณารูปแบบและหลักเกณฑ์การจ่ายค่าตอบแทนที่เหมาะสมในส่วนของค่าตอบแทนกรรมการและกรรมการผู้จัดการ
    ทั้งนี้เพื่อให้รูปแบบและหลักเกณฑ์การจ่ายมีความเหมาะสม

6.  พิจารณาเกณฑ์ในการประเมินผลกรรมการผู้จัดการ
    และนำเสนอให้คณะกรรมการบริษัทพิจารณาให้ความเห็นชอบ

7.  พิจารณากำหนดค่าตอบแทนประจำปีของกรรมการและกรรมการผู้จัดการ
    โดยพิจารณาผลการประเมินการปฏิบัติหน้าที่ของกรรมการผู้จัดการประกอบด้วย
    โดยที่จะต้องนำบรรจุเข้าเป็นระเบียบวาระการประชุมและขออนุมัติต่อที่ประชุมใหญ่ผู้ถือหุ้นสามัญประจำปี

8.  พิจารณาเงื่อนไขและรายละเอียดในการเสนอขายหลักทรัพย์ใหม่หรือใบสำคัญแสดงสิทธิ์ที่จะซื้อหุ้น
    ให้แก่กรรมการและพนักงาน (ถ้ามี)

2.  ผู้บริหาร

วันที่ 31 ธันวาคม 2555 มีผู้บริหารจำนวน 9 ท่าน ประกอบด้วย

  -----------------------------------------------------------------------------------------
  รายชื่อ                         ตำแหน่ง
  ------------- --------------- -----------------------------------------------------------
  1. นายอนุโรจน์  เสนีย์ประกรณ์ไกร   กรรมการผู้จัดการใหญ่

  2. นายโรจน์พันธ์ เสนีย์ประกรณ์ไกร   รองกรรมการผู้จัดการใหญ่ ผู้อำนวยการบริหารงานขาย

  3. ดร. โทมัส   วิลสัน            รองกรรมการผู้จัดการใหญ่
  รอย                           

  4. นางสาวลัดดา เฮียบสุวรรณ       ผู้ช่วยกรรมการผู้จัดการใหญ่
                                (รักษาการผู้จัดการฝ่ายบัญชีและการเงินและผู้จัดการฝ่ายสินเชื่อและบริหารหนี้)

  5.            ปานสกุล          ผู้จัดการฝ่ายจัดซื้อ
  นางสาวสมถวิล                   

  6. นายชูชัย     แซ่เอี๊ยะ          ผู้จัดการฝ่ายผลิตอาหารกุ้ง

  7. นายสมศักดิ์   จำปาศักดิ์         ผู้จัดการฝ่ายผลิตอาหารปลา

  8. นายชาญชัย   นุชเรือน          ผู้จัดการฝ่ายวิศวกรรม

  9. นายสกล     ทองพิชิตกุล        ผู้จัดการฝ่ายทรัพยากรมนุษย์
  -----------------------------------------------------------------------------------------

ขอบเขตอำนาจหน้าที่ของกรรมการผู้จัดการใหญ่

1.  มีอำนาจสั่งการ วางแผน และดำเนินงานของบริษัท
    ให้เป็นไปตามนโยบายที่คณะกรรมการบริษัท กำหนด

2.  กำหนดนโยบายทางการตลาด

3.  พิจารณางบประมาณประจำปี การกำหนดงบประมาณของแต่ละหน่วยงาน
    และอำนาจหน้าที่ของบุคคล
    ตลอดจนขั้นตอนของแต่ละหน่วยงานในการใช้จ่ายงบประมาณประจำปีที่ตั้งไว้เพื่อเสนอต่อคณะกรรมการบริษัท
    และการควบคุมดูแลการใช้จ่ายตามงบประมาณที่ได้รับอนุมัติจากคณะกรรมการบริษัท แล้ว

4.  การแก้ไขสัญญา และการเลิกสัญญาซึ่งมีสาระสำคัญตามที่คณะกรรมการบริษัท
    พิจารณาเห็นสมควร

5.  พิจารณาวาระต่าง ๆ ก่อนเสนอขออนุมัติจากคณะกรรมการบริษัท

6.  เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง
    นโยบายของบริษัท รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้าและต้องรับผิดชอบต่อคณะกรรมการบริษัท

7.  มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    หรือการซื้อขายทรัพย์สินถาวรของบริษัทตามที่ได้รับอนุมัติจากคณะกรรมการบริษัท แล้ว

8.  มีอำนาจอนุมัติวงเงินสำหรับการชำระ หรือใช้จ่ายเพื่อธุรกรรมตามปกติธุรกิจของบริษัท
    แต่ละครั้งมูลค่าไม่เกิน 5,000,000 บาท (ห้าล้านบาทถ้วน)

9.  มีอำนาจอนุมัติการจัดซื้อจัดจ้าง การเข้าทำสัญญา การจ่ายเงินหรือการกระทำนิติกรรมใด ๆ
    ที่เกี่ยวข้องกับธุรกิจการค้าโดยปกติและตามมติคณะกรรมการบริษัท

10. มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ปรับขึ้นเงินเดือน
    สำหรับพนักงานระดับต่ำกว่าผู้อำนวยการลงมา

11. มีอำนาจกระทำการและแสดงตนเป็นตัวแทนบริษัท ต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัท

12. ดำเนินกิจการที่เกี่ยวข้องกับการบริหารงานทั่วไปของบริษัท

13. ดำเนินการเสนอต่อที่ประชุมคณะกรรมการบริษัทในเรื่องใด ๆ
    ซึ่งจะต้องได้รับการลงมติและหรืออนุมัติจากที่ประชุมคณะกรรมการบริษัท
    และเรื่องดังกล่าวจะต้องแจ้งต่อหน่วยงานที่เกี่ยวข้อง เช่น
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และกระทรวงพาณิชย์

ทั้งนี้การมอบอำนาจให้แก่กรรมการผู้จัดการใหญ่
ตลอดจนการมอบอำนาจแก่บุคคลอื่นที่กรรมการผู้จัดการใหญ่เห็นควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด
(ตามข้อบังคับและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
กับบริษัทหรือบริษัทย่อย
ซึ่งการอนุมัติรายการในลักษณะดังกล่าวต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้

  การสรรหากรรมการ

ในการคัดเลือกบุคคลที่จะแต่งตั้งเป็นคณะกรรมการบริษัท
จะกระทำโดยคณะกรรมการสรรหาเป็นผู้พิจารณาคัดเลือกโดยใช้หลักเกณฑ์ความรู้ ความสามารถ
ประสบการณ์ วิสัยทัศน์ และความน่าเชื่อถือ รวมทั้งเป็นผู้มีคุณสมบัติ
และไม่มีลักษณะต้องห้ามตามที่กฎหมายกำหนด เพื่อนำเสนอต่อที่ประชุมผู้ถือหุ้นเพื่อพิจารณาแต่งตั้ง
โดยบริษัทได้กำหนดหลักเกณฑ์และวิธีการซึ่งสามารถสรุปสาระสำคัญได้ดังนี้

1.  คณะกรรมการบริษัทประกอบด้วยกรรมการไม่น้อยกว่า 11 คน แต่ไม่มากกว่า 15 คน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นอยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามกฎหมายกำหนด

2.  การเลือกตั้งกรรมการโดยที่ประชุมผู้ถือหุ้นนั้น
    ให้ใช้วิธีเสียงข้างมากตามหลักเกณฑ์และวิธีการดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

3.  บุคคลที่ได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง
    ให้กรรมการออกจากตำแหน่งเป็นจำนวนหนึ่งในสามของจำนวนกรรมการในขณะนั้น
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนที่ใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนนั้น
    ให้จับสลากกันว่าผู้ใดจะออก ส่วนปีหลังๆต่อไป
    ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

4.  กรรมการคนใดจะลาออกจากตำแหน่งให้ยื่นใบลาออกต่อบริษัท
    การลาออกมีผลนับแต่วันที่ใบลาออกถึงบริษัท
    และจะแจ้งการลาออกของตนให้นายทะเบียนทราบด้วยก็ได้

5.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการเลือกบุคคลซึ่งมีคุณสมบัติ และไม่มีลักษณะต้องห้ามตามข้อบังคับของบริษัท
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการผู้นั้นจะเหลือน้อยกว่า 2 เดือน
    โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งของกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน
    โดยมติของคณะกรรมการดังกล่าวยังประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

6.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

7.  ให้คณะกรรมการเลือกกรรมการคนหนึ่งเป็นประธานกรรมการ
    ประธานกรรมการจะทำหน้าที่ประธานทั้งในการประชุมคณะกรรมการ และในการประชุมผู้ถือหุ้น
    โดยประธานกรรมการจะดำรงตำแหน่งอยู่ในวาระได้ตราบเท่าที่ยังคงดำรงตำแหน่งกรรมการของบริษัทอยู่เท่านั้น
    ในกรณีที่คณะกรรมการพิจารณาเห็นสมควร
    และจะเลือกกรรมการคนหนึ่งหรือหลายคนเป็นรองประธานกรรมการก็ได้

การเลือกคณะกรรมการตรวจสอบ

  ในส่วนของการเลือกคณะกรรมการตรวจสอบ
  คณะกรรมการบริษัทหรือที่ประชุมผู้ถือหุ้นของบริษัทเป็นผู้แต่งตั้งคณะกรรมการซึ่งจะประกอบด้วยคณะกรรมการตรวจสอบไม่น้อยกว่า
  3 ท่าน โดยเลือกจากคณะกรรมการอิสระของบริษัท
  และกำหนดให้คณะกรรมการตรวจสอบอยู่ในวาระคราวละ 3 ปี
  แต่อาจได้รับการแต่งตั้งโดยคณะกรรมการบริษัทหรือที่ประชุมผู้ถือหุ้นให้ดำรงตำแหน่งอีกต่อไปได้
  โดยกรรมการตรวจสอบอย่างน้อย 1
  ท่านจะต้องมีความรู้และประสบการณ์ด้านบัญชีและการเงินที่เพียงพอ
  ซึ่งสามารถทำหน้าที่ในการสอบทานความน่าเชื่อถือของงบการเงินบริษัทได้

วาระการดำรงตำแหน่ง

1.  คณะกรรมการบริษัทดำรงตำแหน่งคราวละ 3 ปี
    ซึ่งจะต้องพ้นจากตำแหน่งในทุกครั้งของการประชุมสามัญผู้ถือหุ้นประจำปี
    และเมื่อครบกำหนดออกตามวาระ
    อาจได้รับการพิจารณาจากผู้ถือหุ้นให้เป็นกรรมการต่อไปได้อีก

2.  สำหรับวาระการดำรงตำแหน่งของกรรมการชุดย่อย
    ให้เป็นไปตามวาระการดำรงตำแหน่งกรรมการบริษัท เมื่อครบกำหนดออกตามวาระ
    อาจได้รับแต่งตั้งจากคณะกรรมการให้ดำรงตำแหน่งต่อไปได้

3.  ทั้งนี้วาระการดำรงตำแหน่งของกรรมการที่เป็นกรรมการอิสระ ไม่ควรเกินกว่า 3
    วาระติดต่อกัน

7.3 ค่าตอบแทนผู้บริหาร

  ค่าตอบแทนคณะกรรมการ

บริษัท ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยมีคณะกรรมการสรรหาและกำหนดค่าตอบแทนเป็นผู้พิจารณาและเสนอค่าตอบแทนกรรมการให้คณะกรรมการบริษัทนำเสนอผู้ถือหุ้นพิจารณาอนุมัติ
ค่าตอบแทนกรรมการอยู่ในระดับเหมาะสมโดยเปรียบเทียบกับค่าตอบแทนกรรมการของบริษัทจดทะเบียนในกลุ่มเกษตรและอุตสาหกรรมอาหารซึ่งสามารถเทียบเคียงกันได้กับธุรกิจของบริษัท
ทั้งนี้
กรรมการที่ได้รับมอบหมายให้เป็นกรรมการตรวจสอบและกรรมการสรรหาและกำหนดค่าตอบแทนจะได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนของคณะกรรมการบริษัทประกอบด้วยค่าเบี้ยประชุม
และค่าตอบแทนรายปีของคณะกรรมการสำหรับปี 2554 และปี 2555 มีจำนวนรวมทั้งสิ้น
2,434,000 บาท และ 2,379,000 บาท โดยมีรายละเอียดดังนี้

หน่วย: บาท

+---------+---------+--------------+----+----+----+----+-----+-----+
|         |         |              | ปี  |    |    | ปี  |     |     |
|         |         |              | 25 |    |    | 25 |     |     |
|         |         |              | 54 |    |    | 55 |     |     |
+---------+---------+--------------+----+----+----+----+-----+-----+
| รายชื่อ   |         | ตำแหน่ง       | ค  | ค่า | ค  | ค  | ค   | ค่า  |
|         |         |              | ่าต | เบ | ่าเ | ่าต | ่าเบ | เบี้ย |
|         |         |              | อบ | ี้ยป | บี้ย | อบ | ี้ยปร |     |
|         |         |              |    | ระ |    |    | ะชุม | ปร  |
|         |         |              | แ  | ชุม | ป  | แ  |     | ะชุม |
|         |         |              | ทน |    | ระ | ทน | ก   |     |
|         |         |              | รา | ก  | ชุม | รา | รรม | กรร |
|         |         |              | ยปี | รร |    | ยปี | การ | มกา |
|         |         |              |    | มก | กร |    |     | รชุด |
|         |         |              |    | าร | รม |    | บ   | ย่อย |
|         |         |              |    |    | กา |    | ริษัท |     |
|         |         |              |    | บร | รช |    |     |     |
|         |         |              |    | ิษัท | ุดย |    |     |     |
|         |         |              |    |    | ่อย |    |     |     |
+---------+---------+--------------+----+----+----+----+-----+-----+
| 1.      | เสนีย์ปร  | ป            | 2  | 70 | -  | 2  | 70, | -   |
| นา      | ะกรณ์ไกร | ระธานกรรมการ | 40 | ,0 |    | 40 | 000 |     |
| ยอนุโรจน์ |         |              | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 2.      | เจตนลิน  | กรรมการ/กรรม | 1  | 48 | 20 | 1  | 48, | 20, |
| นายจรัล  |         | การสรรหาและก | 50 | ,0 | ,0 | 50 | 000 | 000 |
|         |         | ำหนดค่าตอบแทน | ,0 | 00 | 00 | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 3.      |         | กรรมการ      | 1  | 48 | -  | 1  | 24, | -   |
| นายวูยูติง |         |              | 50 | ,0 |    | 50 | 000 |     |
|         |         |              | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 4.      |         | กรรมการ      | 1  | 12 | -  | 1  | 24, | -   |
| นา      |         |              | 50 | ,0 |    | 50 | 000 |     |
| ยจางยิงฟู |         |              | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 5.      | เสนีย์ปร  | กรรมการ/กรรม | 1  | 48 | -  | 1  | 48, | 10, |
| นาง     | ะกรณ์ไกร | การสรรหาและก | 50 | ,0 |    | 50 | 000 | 000 |
| สาวอาภา |         | ำหนดค่าตอบแทน | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 6.      | เสนีย์ปร  | กรรมการ      | 1  | 40 | -  | 1  | 20, | -   |
| นาย     | ะกรณ์ไกร |              | 50 | ,0 |    | 50 | 000 |     |
| โรจน์พันธ์ |         |              | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 7. ดร.  | วิลสัน    | กรรมการ      | 1  | 30 | -  | 1  | 40, | -   |
| โทมัส    |         |              | 50 | ,0 |    | 50 | 000 |     |
| รอย     |         |              | ,0 | 00 |    | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| 8. ผศ.  | น       | กรรมการอิสระ/ | 1  | 60 | 30 | 1  | 60, | 25, |
| ดร.     | นทนาธรณ์ |              | 80 | ,0 | ,0 | 80 | 000 | 000 |
| พิพัฒน์    |         | ประธานกร     | ,0 | 00 | 00 | ,0 |     |     |
|         |         | รมการตรวจสอบ | 00 |    |    | 00 |     |     |
+---------+---------+--------------+----+----+----+----+-----+-----+
| 9.      | ชูศ      | กรรมการอิสระ/ | 1  | 48 | 30 | 1  | 36, | 20, |
| น       | ักดิ์ตระกูล |              | 50 | ,0 | ,0 | 50 | 000 | 000 |
| ายศักดิ์ริน |         | กร           | ,0 | 00 | 00 | ,0 |     |     |
|         |         | รมการตรวจสอบ | 00 |    |    | 00 |     |     |
+---------+---------+--------------+----+----+----+----+-----+-----+
| 10.     | หวา     | กรรมการอิสระ/ | 1  | 48 | 35 | 1  | 48, | 25, |
| นายสมพร | นกิจเจริญ |              | 50 | ,0 | ,0 | 50 | 000 | 000 |
|         |         | กร           | ,0 | 00 | 00 | ,0 |     |     |
|         |         | รมการตรวจสอบ | 00 |    |    | 00 |     |     |
+---------+---------+--------------+----+----+----+----+-----+-----+
| 11.     | สุขสงค์   | กรรมการอิสร   | 1  | 60 | 23 | 1  | 60, | 19, |
| นายสัจจะ |         | ะ/ประธานกรรม | 64 | ,0 | ,0 | 64 | 000 | 000 |
|         |         | การสรรหาและก | ,0 | 00 | 00 | ,0 |     |     |
|         |         | ำหนดค่าตอบแทน | 00 |    |    | 00 |     |     |
+---------+---------+--------------+----+----+----+----+-----+-----+
| รวมค    |         |              | 1  | 5  | 1  | 1  | 4   | 1   |
| ่าตอบแทน |         |              | ,7 | 18 | 38 | ,7 | 78, | 19, |
|         |         |              | 82 | ,0 | ,0 | 82 | 000 | 000 |
|         |         |              | ,0 | 00 | 00 | ,0 |     |     |
|         |         |              | 00 |    |    | 00 |     |     |
+---------+---------+--------------+----+----+----+----+-----+-----+
| รวม     |         |              | 2  |    |    | 2  |     |     |
| เงินทั้งสิ้น |         |              | ,4 |    |    | ,3 |     |     |
|         |         |              | 34 |    |    | 79 |     |     |
|         |         |              | ,0 |    |    | ,0 |     |     |
|         |         |              | 00 |    |    | 00 |     |     |
|         |         |              | บ  |    |    | บ  |     |     |
|         |         |              | าท |    |    | าท |     |     |
+---------+---------+--------------+----+----+----+----+-----+-----+

ค่าตอบแทนอื่นๆ – ไม่มี -

ค่าตอบแทนผู้บริหาร

ในปี 2554 และปี 2555 บริษัทมีการจ่ายค่าตอบแทนให้ผู้บริหารของบริษัท ดังนี้

  หน่วย : บาท

  --------------------------------------------------------------------------
  ค่าตอบแทนผู้บริหาร   ปี 2554                        ปี 2555
  ---------------- ----------------------------- ---------------------------
                   ค่าตอบแทน                      ค่าตอบแทน

  จำนวน (คน)       11                            9

  เงินเดือนรวม       17,097,738                    18,844,991

  โบนัสรวม          2,595,450                     2,759,451

  อื่นๆ              1,637,645                     4,599,992

  รวม              21,330,833                    26,204,434
  --------------------------------------------------------------------------

หมายเหตุ ในระหว่างปี 2555 มีผู้บริหารลาออก 2 ท่าน

ค่าตอบแทนอื่น

กรรมการและผู้บริหาร

ที่ประชุมวิสามัญผู้ถือหุ้นครั้งที่ 1/ 2554 เมื่อวันที่ 22 เมษายน 2554
มีมติให้จัดสรรใบสำคัญแสดงสิทธิที่จะซื้อหุ้นสามัญของบริษัทชนิดโอนเปลี่ยนมือไม่ได้จำนวน
19,000,000 หน่วย ให้แก่กรรมการ ผู้บริหาร และ/หรือพนักงานของบริษัท ในราคาเสนอขาย 0
บาท (ศูนย์บาท) อัตราการใช้สิทธิที่ใบสำคัญแสดงสิทธิ 1 หน่วย ต่อ หุ้นสามัญ 1 หุ้น
โดยหุ้นสามัญที่รองรับการใช้สิทธิครั้งนี้ มีมูลค่าที่ตราไว้หุ้นละ 1 บาท
โดยในการจัดสรรใบสำคัญแสดงสิทธิครั้งนี้ จัดสรรให้กรรมการและ/หรือผู้บริหารของบริษัทจำนวน
8,000,000 หน่วย คิดเป็นร้อยละ 42.11 ของใบสำคัญแสดงสิทธิที่ออกในครั้งนี้

4.  การประชุมคณะกรรมการบริษัท

คณะกรรมการบริษัท ได้กำหนดให้มีการประชุมตลอดทั้งปีตามปกติเป็นประจำทุกไตรมาส
และจะมีการประชุมพิเศษเพิ่มตามความจำเป็น
โดยมีการกำหนดวาระที่ชัดเจนและได้ส่งหนังสือนัดประชุมพร้อมระเบียบวาระการประชุมให้แก่คณะกรรมการล่วงหน้าไม่น้อยกว่า
7 วัน
พร้อมทั้งเอกสารประกอบการประชุมเป็นการล่วงหน้าเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยในปี 2555 คณะกรรมการมีการประชุมจำนวน 4 ครั้ง
ประธานกรรมการทำหน้าที่ดูแลจัดสรรเวลาให้อย่างเพียงพอที่ฝ่ายจัดการจะเสนอเอกสารและข้อมูลเพื่อการอภิปรายปัญหาสำคัญ
นอกจากนี้ ยังมีการประชุมคณะกรรมการตรวจสอบ ซึ่งกำหนดการประชุมทุกไตรมาส
ซึ่งกรรมการส่วนใหญ่เข้าร่วมประชุมครบถ้วน เว้นแต่ติดภารกิจสำคัญเร่งด่วน
โดยการเข้าร่วมประชุมกรรมการแต่ละท่านสรุปได้ดังนี้

  ----------------------------------------------------------------------------------------------------------
  รายชื่อ                            จำนวนเข้าประชุม/จำนวนการประชุมกรรมการปี   จำนวนเข้าประชุม/จำนวนการประชุมผู้ถือหุ้นปี
                                   2555                                  2555
  ---------------- --------------- ------------------------------------- -----------------------------------
  1. นายอนุโรจน์     เสนีย์ประกรณ์ไกร   4 / 4                                 1/1

  2. นายจรัล        เจตนลิน          4 / 4                                 1/1

  3. นายวูยูติง                       2 / 4                                 -

  4. นายจางยิงฟู                     2 / 4                                 -

  5. นางสาวอาภา    เสนีย์ประกรณ์ไกร   4 / 4                                 1/1

  6. นายโรจน์พันธ์    เสนีย์ประกรณ์ไกร   2 / 4                                 -

  7. ดร. โทมัส รอย  วิลสัน            4 / 4                                 1/1

  8. ผศ. ดร. พิพัฒน์  นนทนาธรณ์        4 / 4                                 1/1

  9. นายศักดิ์ริน      ชูศักดิ์ตระกูล       3 / 4                                 1/1

  10. นายสมพร      หวานกิจเจริญ      4 / 4                                 -

  11. นายสัจจะ      สุขสงค์           4 / 4                                 1/1
  ----------------------------------------------------------------------------------------------------------

5.  การกำกับดูแลกิจการ

เพื่อให้เป็นไปตามนโยบายว่าด้วย “การกำกับดูแลกิจการที่ดี” บริษัทจึงได้นำหลักการดังกล่าว
เป็นแนวทางในการดำเนินงานของบริษัท ทั้งนี้
คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัท มีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัท
ที่ให้ความสำคัญต่อระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้น
ภายใต้กรอบข้อกำหนดของกฎหมายและจริยธรรมทางธุรกิจ
และได้นำหลักการการกำกับดูแลกิจการที่ดีสำหรับบริษัทจดทะเบียนปี 2549 มาใช้ ซึ่งแบ่งเป็น 5
หมวดดั้งนี้

1.  สิทธิของผู้ถือหุ้น

ในปี 2555 บริษัทมีการประชุมผู้ถือหุ้นทั้งหมด 1 ครั้ง คือ การประชุมสามัญประจำปี 2555
โดยกรรมการบริษัท และกรรมการการตรวจสอบเข้าร่วมประชุมด้วย
และมีตัวแทนของผู้สอบบัญชีเข้าร่วมประชุมด้วย บริษัท
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าเป็นเวลาไม่น้อยกว่า 14 วัน
หนังสือเชิญประชุมมีรายละเอียดครบถ้วนเพียงพอ มีความเห็นของคณะกรรมการในทุกวาระ
มีการบันทึกรายงานการประชุมครบถ้วนเพื่อให้ผู้ถือหุ้นตรวจสอบได้
ทั้งนี้บริษัทได้เผยแพร่หนังสือเชิญประชุมและรายงานการประชุมในเว๊ปไซด์ของบริษัทที่
www.thailuxe.com

ในการประชุมผู้ถือหุ้น บริษัท
จะจัดสรรเวลาการประชุมอย่างเหมาะสมและปฏิบัติต่อผู้ถือหุ้นทุกรายอย่างเท่าเทียมกันในการแสดงความคิดเห็นและตั้งคำถามใดๆ
ต่อที่ประชุมตามระเบียบวาระการประชุม และเรื่องที่เสนอ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมบริษัท

2.  การปฏิบัติต่อผู้ถือหุ้นอย่างเท่าเทียมกัน

บริษัทเปิดโอกาสให้ผู้ถือหุ้นที่ไม่สามารถเข้าร่วมประชุมด้วยตัวเองมอบฉันทะให้ผู้อื่นมาประชุมแทน
หรือสามารถเลือกกรรมการอิสระท่านใดท่านหนึ่งเข้าประชุมแทน
โดยใช้หนังสือมอบฉันทะที่บริษัทได้จัดส่งพร้อมหนังสือเชิญประชุมเพื่อความสะดวกในการเข้าร่วมประชุมของผู้ถือหุ้น
บริษัทได้นำระบบบาร์โค้ดมาใช้ในการลงทะเบียนเข้าร่วมประชุม
ซึ่งช่วยทำให้ระยะเวลาที่ใช้ในการลงทะเบียนของผู้ถือหุ้นสั้นลงและได้จัดเตรียมของว่างและเครื่องดื่มให้แก่ผู้ถือหุ้นในบริเวณลงทะเบียนก่อนการเริ่มประชุม

ทั้งยังเปิดโอกาสให้ผู้ถือหุ้นมีสิทธิในการเสนอเรื่องเพื่อบรรจุเป็นวาระการประชุม
และเสนอชื่อบุคคลที่มีคุณสมบัติเหมาะสมเข้าดำรงตำแหน่งกรรมการเป็นการล่วงหน้า
โดยได้มีการสื่อสารผ่านทางเว็บไซต์ของบริษัท ผู้ถือหุ้นสามารถดำเนินการดังกล่าวตั้งแต่วันที่ 15
พฤศจิกายน 2555 ถึง วันที่ 31 มกราคม 2556

ในการประชุม
ประธานในที่ประชุมได้เปิดโอกาสให้ผู้ถือหุ้นแสดงความคิดเห็นและซักถามในเรื่องที่เกี่ยวข้องกับเรื่องที่พิจารณาในวาระนั้นๆ
และเปิดโอกาสให้ผู้ถือหุ้นได้เลือกกรรมการเป็นรายบุคคลในวาระการแต่งตั้งกรรมการบริษัทแทนกรรมการที่ครบกำหนดตามวาระ

บริษัท มีนโยบายเรื่องการใช้ข้อมูลภายในซึ่งจำกัดให้รับรู้เฉพาะผู้บริหารระดับสูงเท่านั้น
และเปิดเผยต่อพนักงานของบริษัท ตามความจำเป็นเท่าที่ต้องทราบในการปฏิบัติงาน
และกำหนดให้ผู้บริหารมีหน้าที่ต้องรายงานการถือหลักทรัพย์ตามประกาศของสำนักงานคณะกรรมการกำกับหลักทรัพย์และตลาดหลักทรัพย์
และตามประกาศของตลาดหลักทรัพย์แห่งประเทศไทย
รวมทั้งได้มีการควบคุมภายในเรื่องการใช้ข้อมูลภายในของบริษัท
โดยมีนโยบายห้ามผู้บริหารทำการซื้อขายหุ้นของบริษัท
ในกรณีที่ผู้บริหารได้รับทราบข้อมูลที่จะมีผลกระทบต่อราคาซื้อขายหลักทรัพย์ของบริษัท

บริษัทให้ความสำคัญต่อระบบการตรวจสอบภายในทั้งในระดับบริหารและระดับปฏิบัติงาน
โดยมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัท
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
Control)
และเพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

3.  บทบาทของผู้มีส่วนได้เสีย

-   พนักงาน

บริษัทได้ปฏิบัติกับพนักงานอย่างเท่าเทียมเป็นธรรม โดยคำนึงถึงหลักสิทธิมนุษย์ชน การจ้างงาน
ให้สอดคล้องกับข้อกำหนดของกฎหมายและให้ผลตอบแทนและสวัสดิการที่เหมาะสม
มีการจัดการอบรมพัฒนาส่งเสริมพนักงาน มีการจัดตั้งกองทุนสำรองเลี้ยงชีพ
การให้ทุนการศึกษาแก่บุตร ธิดาของพนักงานที่เรียนดี รวมถึงการให้ทุนการศึกษาแก่พนักงานเอง
บริษัทให้สิทธิและการมีส่วนร่วมของพนักงาน
โดยพนักงานสามารถแสดงความคิดเห็นผ่านศูนย์รับข้อคิดเห็นในเว๊ปไซด์ของบริษัทหรือแจ้งเบาะแสใดๆ
หากมีการทุจริตในองค์กร ซึ่งความคิดเห็นดังกล่าวจะถูกส่งตรงยังคณะกรรมการตรวจสอบ

-   คู่ค้า

บริษัท มีการซื้อสินค้าและบริการจากคู่ค้าโดยเป็นไปตามเงื่อนไขทางการค้า
รวมถึงการปฏิบัติตามสัญญาต่อคู่ค้าตามเงื่อนไขและข้อตกลงอย่างเคร่งครัด

-   ลูกค้า

บริษัท เอาใจใส่และรับผิดชอบต่อลูกค้า โดยรักษาคุณภาพและมาตรฐานในการผลิตและการให้บริการ
สร้างผลิตภัณฑ์ที่มีคุณค่าให้กับลูกค้า
ให้ข้อมูลเกี่ยวกับสินค้าและบริการกับผู้บริโภคอย่างถูกต้องและเหมาะสม
รวมทั้งมีมาตรการในการเก็บรักษาความลับลูกค้าและมีบุคคลากรที่ทำหน้าที่รับคำร้องเรียนของลูกค้า

-   เจ้าหนี้

บริษัทปฏิบัติตามเงื่อนไขข้อตกลงเกี่ยวกับการซื้อขายสินค้า และการกู้ยืมอย่างเคร่งครัด
ไม่หาเหตุบ่ายเบี่ยงเพื่อให้การชำระเงินล่าช้าหรือผิดนัดชำระ

-   คู่แข่ง

บริษัท ประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการแข่งขัน
หลีกเลี่ยงวิธีการที่ไม่สุจริตเพื่อก่อให้เกิดความได้เปรียบในการแข่งขันที่ไม่เป็นธรรม
หรือทำลายคู่แข่งขัน

คณะกรรมการบริษัทได้กำหนดให้มีช่องทางการแจ้งเบาะแสหรือข้อร้องเรียนการกระทำผิดกฎหมายหรือจรรยาบรรณ
รายงานทางการเงิน หรือระบบควบคุมภายในบกพร่อง ผ่านทาง website
ในหัวข้อข้อมูลนักลงทุน/ติดต่อคณะกรรมการ หรือสามารถแจ้งข้อมูลได้ทางฝ่ายตรวจสอบภายใน
e-mail : IA@thailuxe.com

คณะกรรมการบริษัทได้กำหนดให้มีการคุ้มครองผู้แจ้งเบาะแส โดยการไม่เปิดเผยและเก็บข้อมูลต่างๆ
ของผู้แจ้งเบาะแสเป็นความลับ

คณะกรรมการบริษัทได้กำหนดให้มีกระบวนการดำเนินการหลังจากมีผู้แจ้งเบาะแส
โดยในเบื้องต้นฝ่ายตรวจสอบภายในจะทำการรวบรวมสรุปเรื่องดังกล่าวเพื่อนำเสนอต่อคณะกรรมการตรวจสอบเพื่อพิจารณาพิสูจน์หาข้อเท็จจริง
และหากพบว่าเป็นข้อมูลที่กระทบต่อบริษัท จะดำเนินการนำเสนอให้คณะกรรมการบริษัทพิจารณาต่อไป

บริษัท มีความรับผิดชอบต่อสภาพแวดล้อมของชุมชน และสังคม
มีการดำเนินการจัดการด้านสิ่งแวดล้อมภายในองค์กรและสังคมโดยมีมาตราการในการดูแลรักษาเครื่องใช้อุปกรณ์ในการดำเนินงานของบริษัท
เพื่อป้องกันสภาพแวดล้อมจากมลภาวะที่เกิดขึ้น
บริษัทยังได้จัดตั้งหน่วยงานภายในและมอบหมายให้มีผู้รับผิดชอบโดยตรงดำเนินกิจกรรมด้าน CSR
เช่น การมอบทุนการศึกษาให้แก่บุตร ธิดา ของลูกค้า, การสนับสนุนการศึกษา
การประมงโรงเรียน, โรงงานสีขาว, โรงงานสีเขียว, และรณรงค์การปลอดยาเสพติด

4.  การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึงทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
โดยผ่านช่องทางและการสื่อสารเผยแพร่ข้อมูลต่างๆ ของตลาดหลักทรัพย์ อย่างถูกต้องครบถ้วน
ภายในระยะเวลาที่กำหนด และเป็นไปตามเกณฑ์ที่
สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด

ทั้งนี้บริษัทได้มีการเปิดเผยรายงานประจำปีทั้งในภาษาไทยและภาษาอังกฤษผ่านช่องทางเว็ปไซด์ของบริษัทที่
www.thailuxe.com
รวมทั้งคณะกรรมการได้จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปีนั้นด้วย

บริษัท ได้มอบหมายให้ผู้บริหารระดับสูงทำหน้าที่บริหารงานด้านลงทุนสัมพันธ์
ผู้ลงทุนสามารถติดต่อขอทราบข้อมูลบริษัทได้ที่โทร 0-2266-4725 หรือที่ e-mail address:
bkk@thailuxe.com

5.  ความรับผิดชอบของคณะกรรมการ

คณะกรรมการบริษัท มีทั้งหมด 11 ท่าน ประกอบด้วยกรรมการที่เป็นอิสระจำนวน 4 ท่าน
กรรมการที่เป็นผู้บริหาร จำนวน 3 ท่าน และกรรมการที่ไม่เป็นผู้บริหารจำนวน 4 ท่าน
ซึ่งเป็นตัวแทนจากกลุ่มผู้ถือหุ้นต่างๆ (กลุ่มเสนีย์ประกรณ์ไกร 1 ท่าน/กลุ่มเจตนลิน 1
ท่าน/กลุ่มคุณวูยูติง 1 ท่าน/กลุ่มคุณจางยิงฟู 1 ท่าน) จึงมีการถ่วงดุลอำนาจอย่างเพียงพอ

คณะกรรมการเป็นผู้กำหนดทิศทางธุรกิจ แผนธุรกิจ แผนการลงทุน และการจัดหาแหล่งเงินทุน
ตลอดจนกำกับดูแลควบคุมและติดตามการปฏิบัติงานให้เป็นไปตามแผนธุรกิจ
และเพื่อขจัดความขัดแย้งทางผลประโยชน์
กรรมการที่มีส่วนได้เสียในแต่ละเรื่องจะไม่มีสิทธิออกเสียงหรือตัดสินใจใดๆ ในเรื่องนั้นๆ

คณะกรรมการได้จัดทำคู่มือจริยธรรมธุรกิจ เพื่อให้กรรมการและพนักงานทุกคนรับทราบ
และเข้าใจถึงมาตรการปฏิบัติต่อบริษัท ผู้มีส่วนได้เสียทุกกลุ่ม และสาธารณชนและสังคม

ประธานกรรมการบริษัท ยังเป็นกรรมการผู้จัดการใหญ่
เนื่องจากมีประสบการณ์ในธุรกิจที่บริษัทดำเนินการ
อย่างไรก็ตามในอนาคตจะมีการกำหนดให้ประธานกรรมการและกรรมการผู้จัดการใหญ่ไม่เป็นบุคคลเดียวกันเพื่อความเป็นอิสระของประธานกรรมการ
และเพื่อเป็นการแบ่งแยกอำนาจหน้าที่ในการกำหนดนโยบายการกำกับดูแล
รวมถึงการบริหารงานประจำออกจากกันอย่างชัดเจน

บริษัท ได้กำหนดให้มีการประชุมคณะกรรมการอย่างน้อยไตรมาสละ 1 ครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำโดยมีการจัดหนังสือเชิญประชุมพร้อมระเบียบวาระการประชุมก่อนการประชุมเป็นระยะเวลาล่วงหน้าไม่น้อยกว่า
7 วัน ก่อนวันประชุมทุกครั้ง
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุมโดยในปี 2555 ที่ผ่านมา
คณะกรรมการมีการประชุมตามวาระปกติจำนวน 4 ครั้ง

คณะกรรมการบริษัท ได้มีการแต่งตั้งคณะกรรมการตรวจสอบ ซึ่งประกอบด้วยกรรมการอิสระ 3
ท่านเพื่อช่วยในการกำกับดูแลกิจการของบริษัท
ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมทั้งมีการแต่งตั้งคณะกรรมการสรรหาและกำหนดค่าตอบแทนเพื่อช่วยในการสรรหาผู้ที่มีคุณสมบัติเหมาะสมในการดำรงตำแหน่งกรรมการบริษัท
และกำหนดค่าตอบแทนที่เหมาะสมสำหรับกรรมการบริษัท บริษัท
ได้กำหนดนโยบายค่าตอบแทนไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่สูงเพียงพอที่จะดึงดูดและรักษากรรมการที่มีคุณสมบัติที่ต้องการได้
ค่าตอบแทนกรรมการจะถูกนำเสนอที่ประชุมผู้ถือหุ้นเพื่อพิจารณาและอนุมัติขั้นสุดท้าย
อำนาจและหน้าที่ของคณะกรรมการตรวจสอบ
และคณะกรรมการสรรหาและกำหนดค่าตอบแทนเป็นไปตามรายละเอียดในเรื่องโครงสร้างการจัดการ
ทั้งนี้ในปี 2555 ที่ผ่านมา มีการประชุมคณะกรรมการตรวจสอบทั้งหมด 4 ครั้ง
มีการประชุมคณะกรรมการสรรหาและกำหนดค่าตอบแทนทั้งหมด 4 ครั้ง

+----------------+------------+-------------------+-------------------+
| รายชื่อ          |            | จำนวนเข้าประชุม     | จำนวนเข้าประชุม     |
|                |            |                   |                   |
|                |            | กรรมการตรวจสอบปี   | กรรมการสรรหาปี     |
|                |            | 2555              | 2555              |
+================+============+===================+===================+
| 1. ผศ. ดร.     | นนทนาธรณ์   | 4/4               | -                 |
| พิพัฒน์           |            |                   |                   |
+----------------+------------+-------------------+-------------------+
| 2. นายศักดิ์ริน    | ชูศักดิ์ตระกูล  | 3/4               | -                 |
+----------------+------------+-------------------+-------------------+
| 3. นายสมพร     | หวานกิจเจริญ | 4/4               | -                 |
+----------------+------------+-------------------+-------------------+
| 4. นายสัจจะ     | สุขสงค์      | -                 | 4/4               |
+----------------+------------+-------------------+-------------------+
| 5. นายจรัล      | เจตนลิน     | -                 | 4/4               |
+----------------+------------+-------------------+-------------------+
| 6. นางสาวอาภา  | เสนีย       | -                 | 1/4               |
|                | ์ประกรณ์ไกร* |                   |                   |
+----------------+------------+-------------------+-------------------+

*หมายเหตุ : คุณอาภา เสนีย์ประกรณ์ไกร
ได้รับการแต่งตั้งให้เป็นกรรมการสรรหาและกำหนดค่าตอบแทน  เมื่อวันที่ 14 สิงหาคม 2555 

ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัท กำหนด
ซึ่งเชื่อมโยงกับผลการดำเนินงานของบริษัท และผลการดำเนินงานของผู้บริหารแต่ละท่าน
มีกระบวนการพิจารณาค่าตอบแทนที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
รวมทั้งผลการประกอบการของบริษัท ประกอบการพิจารณา

คณะกรรมการบริษัท เป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและที่ปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัท
โดยรวมอยู่ในระดับที่น่าพอใจและสามารถสร้างความเชื่อมั่นได้ของงบการเงินของบริษัท

4.  นโยบายและวิธีการดูแลผู้บริหารในการนำข้อมูลภายในของบริษัทไปใช้

บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัท
ซึ่งยังไม่เปิดเผยต่อสาธารณะชนไปใช้เพื่อแสวงหาประโยชน์ส่วนตน รวมทั้งการซื้อขายหลักทรัพย์
ดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ ต่อ สำนักงาน กลต. และตลาดหลักทรัพย์ตาม มาตรา 59 และ
    บทกำหนดโทษ ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

-   บริษัทจะกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทกำหนดมิให้คณะกรรมการ ผู้บริหาร หรือผู้ปฏิบัติงาน
    ที่ได้รับทราบข้อมูลภายในเปิดเผยข้อมูลภายในต่อบุคคลภายนอกหรือบุคคลที่ไม่มีหน้าที่ที่เกี่ยวข้อง
    และควรละเว้นการซื้อขายหุ้นของบริษัทในช่วงเวลาก่อนที่จะเผยแพร่งบการเงินหรือเผยแพร่สถานะของบริษัท
    อย่างน้อย 1 เดือน รวมถึงข้อมูลสำคัญอื่น ๆ และควรรอคอยอย่างน้อย 24
    ชั่วโมงภายหลังการเปิดเผยข้อมูลให้แก่สาธารณชนแล้วก่อนที่จะซื้อขายหุ้นของบริษัท

ทั้งนี้
บริษัทได้กำหนดโทษทางวินัยสำคัญสำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนทำให้บริษัทได้รับความเสียหาย
โดยพิจารณาลงโทษตามควรแก่กรณี ได้แก่ ตักเตือนวาจา ตักเตือนเป็นหนังสือ ภาคทัณฑ์
ตลาดจนเลิกจ้างพ้นสภาพเป็นพนักงานด้วยเหตุไล่ออก ปลดออก หรือให้ออก แล้วแต่กรณี

4.  ความรับผิดชอบต่อสังคม

ด้วยอุดมการณ์อันมั่นคงทำให้บริษัท ไทยลักซ์ เอ็นเตอร์ไพรส์ จำกัด ( มหาชน )
กล้าประกาศเป็นคำมั่นสัญญาในคู่มือจริยธรรมธุรกิจ ว่า “บริษัท
คำนึงถึงหน้าที่ความรับผิดชอบถึงการอนุรักษ์ และรักษาสิ่งแวดล้อมและความปลอดภัย
รวมถึงการให้ความสนับสนุนต่อชุมชนและสังคมเนื่องจากเป็นพื้นฐานของการพัฒนาสู่ความยั่งยืนของสังคมและของธุรกิจ
”

และกำหนดให้เป็นหนึ่งของจริยธรรมในการดำเนินธุรกิจว่าด้วยเรื่องความรับผิดชอบต่อสังคมและส่วนรวม
ความว่า “ บริษัท มีนโยบายที่จะดำเนินธุรกิจที่เป็นประโยชน์ต่อเศรษฐกิจและสังคม
ให้ความสำคัญกับการดูแลรักษาสิ่งแวดล้อมตลอดจนขนบธรรมเนียมประเพณีท้องถิ่นที่หน่วยงานของบริษัท
ตั้งอยู่ ยึดมั่นปฏิบัติตนเป็นพลเมืองที่ดี
ทั้งในด้านการดูแลรักษาสิ่งแวดล้อมและความปลอดภัยจากกิจกรรมของบริษัท
ปฏิบัติตามกฎหมายและข้อบังคับที่เกี่ยวข้องอย่างครบถ้วน
มุ่งมั่นที่จะใช้ความพยายามอย่างถูกต้องที่จะดำเนินการยกระดับคุณภาพสิ่งแวดล้อมและการดูแลความปลอดภัย
ทั้งที่ดำเนินการเองและร่วมมือกับรัฐและชุมชน
รวมถึงการดำเนินการเพื่อคืนกำไรส่วนหนึ่งให้แก่กิจกรรมที่มีส่วนสร้างสรรค์สังคมและปลูกฝังจิตสำนึกของพนักงานทุกระดับให้มีความรับผิดชอบต่อสังคมอย่างจริงจังและต่อเนื่อง
”

จากอุดมการณ์และจริยธรรมในการดำเนินธุรกิจทำให้เราชาวไทยลักซ์ทุกคน
ยึดถือจรรยาบรรณในการดำเนินธุรกิจที่มุ่งมั่นรับผิดชอบต่อสังคม สิ่งแวดล้อมและความปลอดภัย
ทุกคนตระหนักดีถึงโอกาสที่ได้รับจากประเทศชาติ สังคมและชุมชนรอบข้าง ดังนั้น
ตลอดระยะเวลาของการดำเนินธุรกิจ
จึงถือเป็นหน้าที่สำคัญประการหนึ่งที่จะต้องให้การสนับสนุนกิจกรรมต่าง ๆ ของชุมชน
โดยร่วมกับพนักงาน ผู้นำชุมชน และองค์กรต่าง ๆ กระทำกิจกรรมที่เป็นประโยชน์
ทั้งนี้เพื่อช่วยพัฒนาคุณภาพชีวิตของชุมชนให้ดีขึ้นตามลำดับ

การบริหารงานด้านความรับผิดชอบต่อสังคมในรอบปี 2555 บริษัท
ยังคงให้ความสำคัญและยึดถือแนวทางปฏิบัติตามหลักกลยุทธ์ 4 E เช่นปีที่ผ่านๆ มา ได้แก่ การศึกษา
หรือ Education  , สิ่งแวดล้อมหรือ Environment , การอนุรักษ์พลังงาน หรือ Energy
Conservation และ การส่งเสริมให้พนักงานมีส่วนร่วมในการทำกิจกรรมเพื่อสังคม หรือ
Employee Engagement ทั้งนี้เพื่อสานต่อปณิธานและความมุ่งมั่นไปสู่ความสำเร็จ
โดยได้จัดทำและร่วมสนับสนุนในการดำเนินกิจกรรมต่าง ๆ
ที่เป็นการอุทิศและทำประโยชน์ให้กับชุมชนและองค์กรเพื่อสาธารณประโยชน์โดยไม่หวังผลตอบแทน
ดังนี้

Education - ด้านการศึกษา

บริษัทฯ
เชื่อมั่นว่าการพัฒนาคุณภาพของเยาวชนเพื่อเป็นกำลังสำคัญในอนาคตเป็นสิ่งจำเป็นอย่างยิ่งสำหรับทุกประเทศ
ด้วยเหตุนี้ บริษัทฯ จึงส่งเสริมและพัฒนาการศึกษาของเยาวชนและชุมชน
เพื่อช่วยยกระดับมาตรฐานการศึกษาของไทย โดยสนับสนุน จัดตั้งและดำเนินโครงการต่าง ๆ
มาตลอดระยะเวลากว่า 20 ปี โครงการที่ดำเนินการได้แก่ การมอบทุนการศึกษาให้แก่พนักงาน
บุตรพนักงาน และนักเรียนนักศึกษาจากสถาบันการศึกษาต่าง ๆ อย่างต่อเนื่อง
การมอบคอมพิวเตอร์เพื่อสนับสนุนการศึกษาโรงเรียน
มอบอุปกรณ์สนับสนุนการศึกษาแด่ศูนย์พัฒนาเด็กเล็ก อบต. หนองชุมพล ,
โรงเรียนเพชรบุรีปัญญานุกูล โครงการประมงโรงเรียน ฯลฯ

Environment - ด้านการอนุรักษ์สิ่งแวดล้อม

การอนุรักษ์ทรัพยากรธรรมชาติ ถือเป็นภารกิจสำคัญสำหรับชาวไทยลักซ์
รวมถึงการมุ่งมั่นพัฒนาและรักษาแหล่งทรัพยากรพลังงานของไทยให้มีความปลอดภัยและมีเสถียรภาพสูงสุด
โดยบริษัทฯ ได้จัดทำโครงการอนุรักษ์สิ่งแวดล้อมหลายโครงการและต่อเนื่อง
ซึ่งในรอบปีมีโครงการที่สำคัญได้แก่ โครงการอนุรักษ์ลุ่มน้ำแม่กลอง ,
โครงการปลูกเสริมป่าชายเลนคลองโคนเพื่อฟื้นฟูป่าชายเลนทะเลดอนหอยหลอด แหลมผักเบี้ย
โครงการปลูกป่าเฉลิมพระเกียรติอุทยานแห่งชาติเขานางพันธุรัตน์ ,
โครงการธรรมนำพาชีวิตการทำงาน
โดยจัดให้พนักงานร่วมฟังธรรมนั่งสมาธิและประกอบกิจกรรมการกุศลอันจักนำมาซึ่งความรู้สึกผิดชอบชั่วดีมีโอกาสได้นำกลับไปใช้เพื่อความสงบสุขของชุมชน
ฯลฯ

 Energy Conservation - การอนุรักษ์พลังงาน

บริษัทฯ
ตระหนักดีว่าบริษัทมีหน้าที่ส่งเสริมและสนับสนุนการใช้ทรัพยากรพลังงานอย่างพอเพียงและมีประสิทธิภาพสูงสุด
เพื่อให้ทรัพยากรอันทรงคุณค่าเหล่านี้ตกทอดสู่ชนรุ่นหลังสืบไป บริษัทฯ
ได้จัดกิจกรรมหลายประเภทเพื่อกระตุ้นให้ชุมชนมีส่วนร่วมในการอนุรักษ์พลังงาน เช่น
โครงการประหยัดพลังงานภายในบ้านพักอาศัย/สำนักงาน ,
โครงการจัดหาพลังงานทดแทนโดยเริ่มจากการติดตั้งกังหันลมด้านหน้าบริษัทฯ
เพื่อนำพลังงานลมมาผลิตไฟฟ้าทดแทนการใช้พลังงานไฟฟ้า เป็นต้น

Employee Engagement – การส่งเสริมให้พนักงานมีส่วนร่วมในกิจกรรมเพื่อสังคม

เป็นอีกภารกิจหนึ่งที่บริษัทฯ
ยึดถือและสำนึกในการมีส่วนร่วมแบ่งเบาความทุกข์ยากและความเดือดร้อนของพี่น้องชาวไทยในภาวะวิกฤตต่าง
ๆ เท่าที่ฐานะของภาคเอกชนหนึ่งจะพึงกระทำ อันได้แก่
การบริจาคเงินและสิ่งของช่วยเหลือผู้ประสบภัยน้ำท่วม,การช่วยเหลือผู้ประสบภัยจากภัยหนาว ,
โครงการช่วยเหลือผู้ติดเชื้อเอดส์ , การร่วมรณรงค์ต่อต้านยาเสพติด ,
การให้ความช่วยเหลือเด็กด้อยโอกาสหรือถูกทอดทิ้งด้วยโครงการเด็กดีใจกับผู้ใหญ่ใจดี ,
การจัดกิจกรรมต่าง ๆ เพื่อความเพลิดเพลิน การแสดงออกซึ่งความสามารถของเด็ก ,
การให้ทุนการศึกษา ทุนอาหารกลางวัน ,
โครงบริจาคโลหิตช่วยชีวิตเพื่อนมนุษย์โดยรวมกับสภากาชาดไทย เป็นต้น

นอกจากกลยุทธ์ 4 “E” บริษัทฯ
ยังได้เล็งเห็นถึงความปลอดภัยของบุคลากรภายในซึ่งเป็นหัวใจสำคัญ จึงได้บัญญัติ
ความเป็นเลิศในการปฏิบัติงานด้านมาตรฐานความปลอดภัย ขึ้น โดยให้นิยาม
"ความเป็นเลิศในการปฏิบัติงาน" หรือ Operational Excellence (OE)
ไว้ว่าเป็นระบบการบริหารด้านความปลอดภัย อาชีวอนามัย สิ่งแวดล้อม ความเชื่อถือและไว้วางใจ
ตลอดจนความมีประสิทธิภาพของกระบวนการทำงานเพื่อให้บรรลุผลการดำเนินงานที่เป็นเลิศเทียบเท่ามาตรฐานสากล
ความมุ่งมั่นต่อ "ความเป็นเลิศในการปฏิบัติงาน"
ได้รับการปลูกฝังอยู่ในเรื่องของการปกป้องคุ้มครองคุณภาพชีวิตและสิ่งแวดล้อม

บริษัทฯ มีการพัฒนาศักยภาพของบุคลากรทั่วทั้งองค์กร
เพื่อให้ได้มาซึ่งความเป็นเลิศในการปฏิบัติงานและรักษาระดับความเป็นเลิศนั้นให้คงอยู่ตลอดไป
ซึ่งสิ่งนี้นอกจากต้องอาศัยวิสัยทัศน์ของผู้บริหารและการมีส่วนร่วมของพนักงานเป็นประกอบที่สำคัญ
บริษัทฯ จึงปลูกฝังวัฒนธรรมที่ให้ทุกคนเชื่อว่าอุบัติเหตุทุกประเภทสามารถป้องกันได้ และภาวะ
"ปลอดอุบัติเหตุ" หรือ "Zero Accident " นั้นอยู่ในวิสัยทัศน์ที่เป็นไปได้
โดยองค์ประกอบทั้งหมดนี้จะส่งเสริมให้บริษัทฯ เราบรรลุเป้าหมายของ
"ความเป็นเลิศในการปฏิบัติงาน" ซึ่งผลของการดำเนินการนี้ทำให้บริษัทฯ
ได้รับการคัดเลือกให้เป็นสถานประกอบการดีเด่นด้านความปลอดภัยระดับจังหวัดติดต่อกันเป็นปีที่ 4 (
ในปี 2552 - 2555 ) ซึ่งบริษัทฯ มุ่งมั่นที่จะดำเนินการไปสู่ระดับประเทศในปีต่อ ๆ

5.  บุคลากร

ณ วันที่ 31 ธันวาคม 2555 บริษัทมีพนักงานทั้งหมด 489 คน โดยได้จ่ายค่าตอบแทนที่เป็นตัวเงิน
ให้แก่พนักงานที่ไม่ใช่ผู้บริหาร อันได้แก่ เงินเดือน โบนัส ค่าแรง ค่าล่วงเวลา ค่าครองชีพและ
เงินสมทบกองทุนสำรองเลี้ยงชีพ ให้แก่พนักงานทั้งกลุ่มบริษัท รวมพนักงานของบริษัทย่อย จำนวนรวม
194.06 ล้านบาท

ข้อพิพาทด้านแรงงานในระยะเวลา 3 ปีที่ผ่านมา

– ไม่มี –

นโยบายการพัฒนาบุคลากร

บริษัทพัฒนาทรัพยากรบุคคลโดยการให้การศึกษาและฝึกอบรมอย่างต่อเนื่องเพื่อให้พนักงานทุกคนมีทักษะและความรู้เหมาะสมกับการปฏิบัติงานที่ได้รับมอบหมาย

1.  พัฒนาการทำงานเป็นทีมโดยให้พนักงานทุกระดับมีส่วนร่วมในการแก้ปัญหาและเสนอแนะแนวทางเพื่อการดำเนินการให้บรรลุตามนโยบายที่กำหนด

2.  พัฒนาจากพนักงานไปสู่สายการบริหารการจัดการอย่างมืออาชีพ

3.  พัฒนาจากพนักงานไปสู่สายผู้ชำนาญการ

  ตารางแสดงจำนวนพนักงานแยกตามฝ่ายต่างๆ ของบริษัท

  -----------------------------------------------------------------------
                                             จำนวนพนักงาน(คน)
  ------------------------------------------ ----------------------------
  สายงาน                                     ณ วันที่ 31 ธันวาคม 2555

  สำนักงานกรรมการผู้จัดการ                       7

  ฝ่ายวิชาการ                                  12

  ฝ่ายบัญชีและการเงิน                            20

  ฝ่ายสินเชื่อและบริหารหนื้                         12

  ฝ่ายทรัพยากรมนุษย์                             41

  ฝ่ายจัดซื้อ                                    9

  ฝ่ายขายและการตลาด                           84

  ฝ่ายผลิตอาหารกุ้ง                              54

  ฝ่ายผลิตอาหารปลา                             54

  ฝ่ายวิศวกรรม                                 21

  ศูนย์สาขา                                    64

  ตรวจสอบภายใน                               2

  ฝ่ายคลังสินค้า                                 36

  สำนักงานเวียดนาม                             1

  เลี้ยงสัตว์น้ำ                                  17

  บริหารงานระบบคุณภาพ                          6

  ประกันคุณภาพ                                 22

  วิชาการ                                     12

  จป                                         2

  สนง.กรุงเทพ                                 8

  สนง.เทคโนโลยีสารสนเทศ                       5

  รวม                                        489
  -----------------------------------------------------------------------